|  |  |  |
| --- | --- | --- |
| **Description: happy-education-vector-drawing-represents-design-44532420.jpg** | **SCOALA GIMNAZIALA ”DIMITRIE LUCHIAN” COMUNA PISCU-JUDEŢUL GALAŢI Tel: 0236-827873; Fax: 0236-8278678;E-mail:dimitrie\_luchian@yahoo.com** |  |

**FIȘĂ PROPUNERE C.D.Ș. 2023-2024**

* **Numele cadrului didactic propunător: DODU ANCA ANDREEA**
* **Specializarea (calificări care susțin tematica opționalului propus):**

FAC. DE EDUCATIE FIZICA SI SPORT- PEDAGOGIA INVATAMANTULUI PRIMAR SI PRESCOLAR

* **Denumirea opționalului:** MICII ECOLOGISTI
* **Tipul opţionalului:** disciplină nouă
* **Clasa:** GRUPA MARE
* **Unitatea de învățământ:** SC. GIMN. “DIMITRIE LUCHIAN”- GRADINITA PN NR 1
* **Nivelul de învăţământ la care este propus:** PRERSCOLAR/ NIVEL 2
* **Aria curriculară/ariile curriculare în cadrul căreia/cărora este organizat/sunt organizate:** DOMENIUL STIINTE
* **Durata de desfăşurare (un an sau mai mulţi ani şcolari):** 1 AN
* **Argumentarea relevanţei opţionalului:**

Educaţia ecologică începută în grădiniţă are semnificaţia deprinderii unui anumit mod de a înţelege relaţia dintre om şi mediul de viaţă. Trăim într-o lume în care împărţim totul cu alte naţii sau vieţuitoare, motiv pentru care suntem datori să apreciem natura cu bogăţiile ei, fără a o exploata sau a o distruge. Acest gen de activităţi reuşesc să conştientizeze şi să sensibilizeze copiii faţă de problemele mediului, ajutându-i să înţeleagă mai bine rolul naturii în viaţa oamenilor. Este important ca noi, cele care-i educăm pe cei mici, să iubim natura, să avem o conştiinţă ecologică, pentru că numai astfel acţiunile întreprinse devin eficiente şi credibile în faţa copiilor.

 Pentru a forma o conduită ecologică trebuie să pornim de la lucruri simple, concrete, uşor de realizat, care să facă din micuţi atât iubitori ai naturii, cât şi protectori ai ei. Nu este suficient să desfăşurăm acţiuni împreună cu copiii, ci să-i învăţăm să se inplice în mod direct, asumându-şi responsabilităţi, conştientizând faptul că pot fi de folos.

Activităţile de educaţie ecologică să fie desfăşurate într-o atmosferă relaxantă, prin antrenarea componentelor afective, unde interesul şi comunicarea să primeze, unde orice iniţiativă sau dorinţă să fie încurajate.

Să cultivăm copiilor dorinţa de ocrotire a naturii nu pentru a fi în pas cu timpurile trăite, ci pentru că degradarea mediului are efecte negative asupra tuturor.

Natura, prin frumuseţile şi tainele ei ascunse, aşteaptă să fie înţeleasă, cunoscută şi ocrotită. Trebuie să o descoperim şi să o apreciem cu sufletul deschis: copii, educatori, părinţi, iar ea ne va purifica şi încărca cu energii pozitive, ajutându-ne să fim mai buni, mai iubitori, mai frumoşi.